Diari Oficial de la Generalitat Valenciana


Sumari del DOGV 1113, del 24-07-1989 (1989/814617)

REIAL DECRET 477/1989, de 5 de maig, sobre traspàs de funcions i serveis de l'Administració de l'Estat a la Generalitat Valenciana en matèria d'Ensenyaments de Graduat Social.
-------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1989/05/05/477/dof/vci/html**

### Dades del document

Número de DOGV
:   1113

Data del DOGV
:   24-07-1989

Secció del DOGV
:   DISPOSICIONS GENERALS

Número del document
:   1989/814617


Data del document
:   05-05-1989

Organisme emissor
:   Presidència del Govern

Tipus de document
:   Reial decret

Anàlisi jurídica

Reial Decret 477/1989, de 5 de maig, sobre traspàs de funcions i serveis de l'Administració de l'Estat a la Generalitat Valenciana en matèria d'Ensenyaments de Graduat Social.  
L?Estatut d?autonomia de la Comunitat Valenciana aprovat per Llei Orgànica 5/1982, d?1 de juliol (Butlletí Oficial de l'Estat del 10), disposa en l'article 35, que correspon a la Comunitat Autònoma la regulació i l'administració de l'ensenyament, en tota l'extensió, nivells i graus, modalitats i especialitats, en l'àmbit de les seues competències, sense perjudici del que disposa l'article 27 de la Constitució i Lleis Orgàniques que el desenvolupen, així com de les facultats que atribueix a l'Estat el número 30 de l'apartat 1 de l'article 149 de la Constitució i de l'Alta Inspecció necessària per la seu compliment i garantia.  
A l'empara d'aquestes normes constitucionals i estatutàries, per Reial Decret 2633/1985, de 20 de novembre (Butlletí Oficial de l'Estat de 21 de gener de 1986), es traspassaren a la Comunitat Valenciana els serveis que l?Administració de l'Estat gestionava en matèria d'Universitats.  
D'altra banda, pel que fa als Ensenyaments de Graduat Social, cal donar compliment a les previsions del Reial Decret 1524/1986, de 13 de juny, sobre incorporació a la Universitat dels Ensenyaments de Graduat Social (Butlletí Oficial de l'Estat de 28 de juliol 1986), que en la disposició transitòria primera estableix que pel Govern i, si escau, les Comunitats Autònomes que tinguen reconegudes als Estatuts competències en matèria d'Educació Superior, es procedirà a la integració dels Ensenyaments de Graduat Social, que s'imparteixen a les actuals Escoles Socials, a les Universitats que corresponga, amb l'acord previ amb aquestes i de conformitat amb el que estableix l'article 9 de la Llei de Reforma Universitària. Per a dur a terme tot l'anterior cal que prèviament es traspassen a les Comunitats Autònomes amb competència en la matèria les actuals Escoles Socials, tenint en compte els costos derivats de l'aplicació del que preveu l'esmentada disposició transitòria.  
Per tot això, la Comissió Mixta prevista en la disposició transitòria quarta de l?Estatut d'Autonomia de la Comunitat Valenciana, adoptà en la reunió del dia 24 d'abril de 1989 l'Acord que apareix com a annex i que requereix la corresponent aprovació del Govern, mitjançant Reial Decret.  
En atenció d'aquests motius, a proposta del Ministre per a les Administracions Públiques i amb la deliberació prèvia del Consell de Ministres en la reunió del dia 5 de maig de 1989.  
DISPOSE:  
Article 1r  
S'aprova l'Acord de data 24 d'abril de 1989, adoptat per la Comissió Mixta prevista en la disposició transitòria quarta de l?Estatut d?autonomia de la Comunitat Valenciana, sobre traspàs a la Comunitat Valenciana de les funcions i serveis de l'Administració de l?Estat en matèria d'Ensenyaments de Graduat Social.  
Article 2n  
Es traspassen a la Comunitat Valenciana els serveis i els béns, drets i obligacions, així com el personal i crèdits pressupostaris, que s'especifiquen en l'Acord de la Comissió Mixta, que figura com a annex del present Reial Decret, en els termes i condicions que s'hi especifiquen.  
Els traspassos a què es refereix aquest Reial Decret tindran efectivitat a partir del dia indicat en l?Acord de la Comissió Mixta, sense perjudici del fet que el Ministeri de Treball i Seguretat Social produesca fins l'entrada en vigor d'aquest Reial Decret, si fa al cas, els actes administratius necessaris per al manteniment dels serveis en el mateix règim i nivell de funcionament que tinguessen en el moment de l'adopció de l'acord que es transcriu com a annex al present Reial Decret.  
Article 3r  
Els crèdits pressupostaris que es determinen, segons la relació número 3 de l'annex, seran donats de baixa en els conceptes d'origen i seran transferits pel Ministeri d'Economia i Hisenda als conceptes habilitats en la Secció 32 dels Pressupostos Generals de l?Estat per a 1989, destinats a finançar els serveis traspassats a les Comunitats Autònomes, una vegada que siguen enviats al Departament esmentat, per part de l?Oficina Pressupostària del Ministeri de Treball i Seguretat Social, els certificats de retenció de crèdit per a donar compliment al que disposa la vigent Llei 37/1988, de 28 de desembre (Butlletí Oficial de l?Estat del 29), de Pressupostos Generals de l?Estat per a 1989.  
DISPOSICIO FINAL  
El present Reial Decret entrarà en vigor l?endemà de la seua publicació al Butlletí Oficial de l?Estat.  
A Madrid, el 5 de maig de 1989.  
JOAN CARLES R.  
El Ministre per a les Administracions Públiques,   
JOAQUIN ALMUNIA AMANN  
ANNEX  
La Sra. Concepción Tobarra Sánchez i la Sra. Maria Blanca Blanquer Prats, Secretàries de la Comissió Mixta de Transferències Administració de l?Estat-Comunitat Valenciana, prevista en la disposició transitòria quarta de l?Estatut d?autonomia de la Comunitat Valenciana,  
CERTIFIQUEN:  
Que en la sessió plenària de la Comissió Mixta, celebrada el dia 24 d'abril de 1989, s'adoptà acord sobre traspàs a la Comunitat Valenciana de les funcions i serveis de l?Administració de l'Estat en matèria d'Ensenyaments de Graduat Social, en els termes que a continuació s'indiquen:  
A) Referència a normes constitucionals, estatutàries i legals en què s'empara la transferència.  
L?Estatut d?autonomia de la Comunitat Valenciana, aprovat per Llei Orgànica 5/1982, d?1 de juliol (Butlletí Oficial de l'Estat del 10), estableix en l'article 35 que correspon a la Comunitat Autònoma la regulació i administració de l'ensenyament en tota l'extensió, nivells i graus, modalitats i especialitats en l'àmbit de les seues competències, sense perjudici del que disposa l'article 27 de la Constitució i Lleis Orgàniques que, segons l'apartat 1 de l'article 81, el desenvolupen, de les facultats que atribueix a l'Estat el número 30 de l'apartat 1 de l'article 149 de la Constitució i de l'Alta Inspecció necessària per al seu compliment i garantia.  
La Llei Orgànica 11/1983, de 25 d'agost, de Reforma Universitària (Butlletí Oficial de l?Estat d?1 de setembre) específica les competències que corresponen a les Comunitats Autònomes en relació amb les Universitats i el Reial Decret 1524/1986, de 13 de juny, sobre incorporació a la Universitat dels Ensenyaments de Graduat Social (Butlletí Oficial de l?Estat de 28 de juliol), estableix que les Comunitats Autònomes amb competència en la matèria integraran els Ensenyaments de Graduat Social en la Universitat que pertoque.  
Conseqüentment amb l?exposició anterior, i segons preveu el Reial Decret 4015/1982, de 29 de desembre, pel qual s'aproven les normes de traspàs de serveis de l'Administració de l?Estat a la Generalitat Valenciana (Butlletí Oficial de l?Estat de 29 de gener de 1983), procedeix formalitzar l'acord sobre traspàs de funcions i serveis en la matèria indicada a la Generalitat Valenciana.  
B) Funcions que assumeix la Generalitat Valenciana i serveis i Institucions que s'hi traspassen.  
1. Es traspassen a la Comunitat Valenciana els serveis corresponents als Ensenyaments de Graduat Social que actualment s'imparteixen al territori de la Comunitat Autònoma.  
2. Corresponen a la Comunitat Valenciana en relació amb els ensenyaments de Graduat Social, les funcions derivades del seu Estatut d?autonomia, les reconegudes a les Comunitats Autònomes en la Llei de Reforma Universitària i el Reial Decret 1524/1986, de 13 de juny, ja esmentats, i les que foren traspassades respecte als altres Centres universitaris, al Reial Decret 2633/1985, de 20 de novembre (Butlletí Oficial de l?Estat de 21 de gener de 1986).  
C) Competències, serveis i funcions que es reserva l?Administració de l'Estat.  
L?Administració de l?Estat es reserva les competències, serveis i funcions que li reconeix l'article 149, 1, 30, de la Constitució i la Llei de Reforma Universitària.  
D) Funcions en què han de concórrer l?administració de l'Estat i la de la Comunitat Autònoma.  
L?Administració de l?Estat i la Comunitat Valenciana es facilitaran mútuament la informació estadística sobre l?exercici de les seues corresponents funcions, seguint la metodologia existent o la que, si fa al cas, establesca l'Administració de l?Estat, de forma que en quede garantida la coordinació i integració amb la resta de la informació elaborada sobre les mateixes matèries. Per a assegurar la més completa cooperació en la matèria es mantindran bancs de dades del personal, Centres, recursos, costos i documentació d'utilització conjunta.  
E) Béns, drets i obligacions que s'hi traspassen.  
S'hi traspassen els béns, drets i obligacions que es detallen en la relació adjunta número 1. Aquests traspassos es formalitzaran d'acord amb el que estableix la disposició transitòria quarta de l?Estatut d?autonomia i altres disposicions aplicables.  
En el termini d'un mes des de l'aprovació d'aquest Acord pel Govern, es firmaran les corresponents actes de lliurament i recepció de mobiliari, equip i material inventariable.  
F) Personal adscrit als serveis i Institucions que s'hi traspassen.  
1. Es traspassa a la Generalitat Valenciana, en les condicions indicades en la legislació vigent, el personal adscrit als serveis que es traspassen i que figura en la relació adjunta número 2.  
2. Aquest personal passarà a dependre de la Generalitat Valenciana en els termes legals prevists en l?Estatut d?autonomia i altres normes en cada cas aplicables i en les circumstàncies que s'especifiquen en la relació adjunta esmentada i que figuren en els seus expedients de personal.  
3. La Subsecretaria del Ministeri de Treball i Seguretat Social notificarà als interessats el traspàs i la nova situació administrativa, tan prompte el Govern aprove el present Acord por Reial Decret.  
Igualment es trametrà als òrgans competents de la Comunitat Autònoma una còpia certificada de tots els expedients d'aquest personal traspassat, així com els certificats d'havers referits a quantitats meritades durant 1989.  
G) Llocs de treball vacants.  
No s'hi traspassa cap lloc de treball vacant.  
H) Valoració definitiva de les càrregues financeres dels serveis traspassats.  
1. El cost que correspon als serveis que es traspassen a la Generalitat Valenciana és de 527.522.800 pessetes de 1986.  
2. Els crèdits estimats en pessetes de 1989 es detallen en la relació número 3.  
3. El cost efectiu que figura detallat en els quadres de valoració de la relació número 3 - on s'inclouen els costos derivats del compliment del que preveu el número 6 de la disposició transitòria primera del Reial Decret 1524/1986, de 13 de juny -, es finançarà de la forma següent:  
Transitòriament, fins que el cost efectiu es compute per a revisar el percentatge de participació de la Comunitat Autònoma en los ingressos de l?Estat, el cost total es finançarà mitjançant la consolidació en la Secció 32 dels Pressupostos Generals de l?Estat, dels crèdits relatius als distints components de l?esmentat cost, pels imports que es determinen, susceptibles d'actualització pels mecanismes generals prevists en cada Llei de Pressupostos.  
Les possibles diferències que es produesquen durant el període transitori, a què es refereix el paràgraf anterior, respecte del finançament dels serveis transferits, seran objecte de regularització, al tancament de l'exercici econòmic, mitjançant la presentació dels comptes i estats justificatius corresponents davant una Comissió de Liquidació, que es constituirà al Ministeri d'Economia i Hisenda.  
4. L?Administració de l?Estat transferirà també a la Generalitat Valenciana per a despeses de primer establiment i per una sola vegada, sense integrar-se en el cost efectiu dels serveis traspassats, la quantitat de 85.509.019 de pessetes amb càrrec als crèdits pressupostaris situats en el Ministeri de Treball i Seguretat Social.  
I) Documentació i expedients dels serveis que s?hi traspassen.  
El llirament de la documentació i expedients dels serveis traspassats s'efectuarà en el termini d'un mes, a comptar des de l'entrada en vigor del Reial Decret aprovatori del present Acord.  
J) Data d' efectivitat dels traspassos.  
El traspàs de mitjans objecte d'aquest Acord tindrà efectivitat a partir del dia 1 de gener de 1989.  
Y perquè conste, expedim la present certificació a Madrid el 25 d'abril de 1989. - Les Secretàries de la Comissió Mixta, signat Concepción Tobarra Sánchez i Maria Blanca Blanquer Prats.  
Veure imatge


Còpia Permalink ELI